
Referat styremøte i Steinkjer idrettsråd

torsdag 30. september kl. 18.00 på Beitstad frivilligsentral


Sak 13/21: Evaluering årsmøte

Fint med noen innlegg på årsmøte. Bør ikke være for lange. Men kan trekke ekstra folk. Referat og nytt styre ikke lagt ut på FB siden eller hjemmesiden til idrettsrådet. Må følges opp av Jan Terje ( ansvarlig for deling)

Sak 14/21: Konstituering av nytt styret i Steinkjer idrettsråd/registrering i sportsadmin

Saksframlegg:
Leder og nestleder er valgt på årsmøte. I tillegg vil det være formålstjenlig å ha en egen sekretær, en egen kasserer og en egen representant i styret som har ansvaret for våre hjemmesider/arrangement mm. 
Vedtak:
Steinkjer Idrettsråd velger følgende konstituering, utover valget av leder og nestleder på årsmøte: 

Sekretær: Sigrun Modell
Kommunikasjonsansvarlig: Jan Terje Brandsegg Mathisen
Kasserer: Trond Sakshaug

Forslag vedtas.
Viktig å få lagt ut informasjon på FB siden og hjemmesiden. Alt av tilskuddsordninger, og andre søknader som idrettsrådet skal behandle må legges ut.

Sak 15/21: Møteplan for Steinkjer idrettsråd 2021

Saksframlegg: Møte med kommunen for prioritering av spillemidler satt til onsdag 27. oktober. Dato for et evt. stormøte med idrettslagene i kommunen med Øystein Pettersen som innleder må også diskuteres.
Jan Terje undersøker med Øystein Pettersen om aktuelle datoer.


Følgende møteplan vedtas

Torsdag 30. september – Beitstad frivillighetssentral

Tirsdag 19. oktober kl 18:00 – Beitstad frivillighetssentral, fordeling av kommunale aktivitets- og tiltaksmidler og LAMtilskuddet (rekker vi ikke denne kvelden, tar vi det den 27.)

Onsdag 27. oktober kl 16 – 1730 sammen med folkehelse koordinator Stine Strand, rådhuset. Prioritering av spillemiddelsøknader.

Tirsdag 23. november kl 18:00, Beitstad frivillighetssentral (sette opp møteplan for 2022)

Tirsdag 14. desember kl 18:00 (med juleavslutning), Beitstad frivillighetssentral.



Sak 16/21 Kommunale aktivitets- og tiltaksmidler 2021
Saksframlegg:
Kriteriene for tildeling ble revidert av idrettsrådet i 2019. Disse er kjent på idrettsrådets hjemmeside. Kriteriene er «limt inn» i teksten under. 
KRITERIER FOR TILDELING
1. Tiltaket har tatt sikte på:
· Ny aktivitet i laget, eller
· Vesentlig økning av aktiviteten i laget, eller
· Aktiviteter som forhindrer bortfall fra idrettsaktiviteter
2. Tiltaket skal være rettet mot:
· Barn og ungdom, eller
· Nye utøvergrupper
3. Ved tildeling prioriteres:
· Idrettslige tiltak, også sosiale aktiviteter kan vurderes
RUTINER FOR TILDELING AV TILSKUDD
Søknad til Idrettsrådet innen 15.09 hvert år.
Søknadsskjema for aktivitet/tiltak m/budsjett.

Idrettsrådet behandler søknadene innen 15.10 hvert år.

Idrettsrådet utbetaler når arrangement/tiltak er gjennomført, og nødvendig dokumentasjon foreligger
Beløp kan utbetales på forhånd, helt eller delvis, årsak må i så fall dokumenteres.

Forslag til vedtak
Steinkjer idrettsråd sender en henvendelse med en oppfordring til lagene i kommunen om å søke på årets kommunale aktivitets- og tiltaksmidler, samlet på kr 100 000,-. Innen 15.10.2021. (Ny dato)

Ny frist og info om kommunale aktivitets- og tiltaksmidler 2021 må sendes til idrettslagene og info legges ut på FB siden og hjemmesiden.
Grete sender til idrettslagene. Jan Terje må følge opp sosialemedier.




Sak 17/21 Idrettens hederskveld 

Saksfremlegg:
ÅRETS ILDSJEL 2021 Alle idrettsråd i Trøndelag idrettskrets skal peke ut årets Ildsjel fra sin kommune – som vanlig, dette blir tolvte året! Hva er en Ildsjel? Det er de som gjør den lille forskjellen og gjør det lille ekstra. De som ofte er pådrivere og 

aldri gir opp å få til ting. De som ofte er vanskelige å få takket på en ordentlig måte fordi de skyr rampelyset. Kandidatene kan være enkeltpersoner, grupper, lag og andre varianter.
Styret i idrettsrådet peker ut sin kandidat (vi velger sjøl prosedyre, og kan velge å gjøre det uten å be idrettslagene om forslag. Synes idrettslagene må involveres da vi har mange gode kandidater ute i lagene som vi kanskje ikke har oversikt over)

Formelt bruker vi denne:
• En person/personer som gjør det lille ekstra – gjør en forskjell 
• En representant for en åpen og inkluderende idrettskultur 
• En god representant for trøndersk idrett 
• Et forbilde for andre
• En pådriver for et sunt og trygt oppvekstmiljø 
• En innsats for fysisk aktivitet og god helse 
• Et arbeid med glede, helse, felleskap og ærlighet som rettesnor

Steinkjer idrettsråd sender en henvendelse til idrettslagene i kommune, med kort frist, om å komme med forslag på årets ildsjel. Frist onsdag 29. september. 

Idrettens Hederskveld 2021 starter på fredag 5. november kl. 18.00. Prisutdelingen, prestasjonspriser og Ildsjeler, foregår på Trondheim Kino Nova, sal Nova 1. Deretter fortsetter vi til festmiddag med underholdning og overraskelser på Scandic Nidelven. Alle Ildsjeler og ett stk følge fra idrettsrådet har gratis adgang.

Vedtak:

Diskusjon rundt flere gode kandidater, enstemmig vedtak rundt en person. Referatføres ikke. Grete undersøker rundt vedkommende og innhenter informasjon fra ulike hold.

Fra idrettsrådet deltar følgende sammen med vår kandidat:
Grete og Halfdan.


Sak 18/21 LAM
Saksframlegg: Idrettsrådene har fått dette brevet fra NIF:
 Til alle idrettsråd og idrettskretser 
Norges idrettsforbund har mottatt et ekstraordinært tilskudd av Lokale aktivitetsmidler (LAM) for 2021 på 50 millioner. 
NIF ber alle idrettsrådene om å vente med å fordele det ordinære tilskuddet i SportsAdmin. 

NIF vil sende et informasjonsbrev til idrettsrådene så snart som mulig for hvordan det ekstraordinære tilskuddet skal fordeles. Der vil det også stå informasjon om hvordan det ordinære tilskuddet skal fordeles, samt hva idrettsråd som allerede har fordelt det ordinære tilskuddet skal gjøre.
Se regjeringens idrettsstrategi side 13.

Vedtak: 
Halfdan har oversikt over hvordan fordelingen skal foregå. 

Diskusjon omkring hvordan de ekstraordinære tilskuddene skal fordeles:
Vi ønsker å utlyse de ekstraordinære midlene, slik at alle idrettslag og klubber kan søke. 
Møtet tolker imidlertid kriteriene som noe uklar. Grete og Halfdan lager forslag på utlysning, avklarer med kretsen om dette er innenfor, før det lyses ut. Dette må skje innen fredag i uke 40.





Sak 19/21 Referatsaker

Åpning av idretten – i full gang. 
Spennende å se på medlemsregistreringen, om hvordan pandemien har spilt inn for hvordan utviklingen er på de ulike idrettene. Forfall? Eller økte medlemstall på andre idretter, om noen har sluttet på en idrett.

Idrettssoneråd Innherred. 
Møte 27.10 på Steinkjer, idrettens hus kl 20. Grete og Halfdan møter.

Info fra idrettskretsen
Grete skal videresende eposter hun får fra idrettskretsen til alle i styret.




Sak 20/21 Eventuelt

Viktig å få lagt ut informasjon på FB siden og hjemmesiden. Alt av tilskuddsordninger, og andre søknader som idrettsrådet skal behandle må legges ut.
Bruk av media: Grete utfordres på å bruke Steinkjer-avisa i tillegg. Vi må legge ut info om styret, rose frivillighetsarbeidet og dele info om det som idrettsrådet behandler. Grete og Halfdan avtaler med Steinkjer-avisa i uke 40, dele info om styret og LAM tilskudd.

